hy hy hy hy hy hy hy hy hy hy hy hy hy hy hy hy it hy hy hy hy hy hy hy hy hy en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Թոշակների բարձրացման մասին եւ ոչ միայն
Վերջին օրերի թեման կենսաթոշակի բարձրացման վերաբերյալ շրջանառվող լուրերն են։ 2020թ. հունվարի 1-ից Հայաստանում 10 տոկոսով կբարձրանան 570 հազար թոշակառուի կենսաթոշակները: Այս տեղեկությունը, հատկապես տարիքով թոշակառուների համար, լուրջ ու կարևոր նորություններից է: Հիմա արդեն, երբ լուրը ստացել են ու տրամադրությունները փոխվել են, փորձեցինք Անի թաղամասի եկեղեցու մոտ հավաքված տարեցների հետ զրուցել, թե ի՞նչ կարծիքի են թոշակների 10 տոկոս բարձրացման վերաբերյալ։
Վանո Միքայելյանն ասում է. «Ես հըլը կռնամ աշխատիմ, բայց աշխատանք չեմ կարողանում գտնել։ Հույսերս դրել ենք նոր կառավարության վրա, թե մի օր էլ Գյումրիում լուրջ գործի տեղ կբացեն։ Բանվոր դասակարգը հեչ լավ չի ապրի: Իմ թոշակս շատ քիչ է՝ 30.000 դրամ, որից 10 հազարը կոմունալ վճարներն են, էն դեպքում, որ տունը գազով չենք տաքացնե։ Մնացած 20.000-ով էլ մարդ ու կին հազիվ յոլա ենք գնում։ Փառք Աստծո, հըլը դեղերի կարիք չունինք, ձիգ ենք, էդ կողմով բախտերս բերել է։ Սնունդի, ապրելու միջոցների վրա կծախսենք մնացած փողը։ Երկու հոգու համար առնվազն 100.000 դրամ է պետք, որ գոնե շաբաթը 1-2 անգամ միս ուտենք, տունն էլ միրգ ու բան մտնի»։
Վաչագան Սարգսյան. «Կստանամ 37.500 դրամ թոշակ, որը կբավականացնե 7-8 օր ապրելու համար։ Ստացածն էլ կծախսվի դեղերի, կոմունալի վրա։ Ապրուստի միջոց չէ, միջին չափով ապրելու համար գոնե 90.000-100.000 պիտի էղնի, որ առօրյա այլ ծախսեր կարողանանք հոգանք»։
Հավաքվածներից Ռուբենն էլ (ազգանունը չնշեց) ասում է, որ մտավախություն ունի, որ նոր թանկացումներ կլինեն։ Թոշակի ավելացումը, ըստ նրա, գնաճին անհամարժեք է. «Հըմի 5000-ով թոշակ կբարձրացնեն, երկու ըդքան էլ շուկայում ապրանքները կթանկացնեն»։
Դժգոհությունները գրեթե նույնն են. 10 տոկոսով բարձրացումը հուսադրող չէ։ «Էդ մեր ստացած թոշակն էդ ում հերիք կենե օր։ Մենակ կոմունալ վճարները որ տանք, էլ մնացածին հերիք չի էնե։ Գազին, լույսին, ջրին կուտանք, տան վարձ կուդանք, մե կերպ ծխախոտին կուտանք, տակը բան չմնաց։ Դեղի անուն էլ չեմ տա… Աստված ծերերիս հեռու պահե հիվանդություններից, որ թարսի պես մեզի շատ կուդա: Էս նախարարների, եսիմ ինչերի աշխատավարձերն օր կբարձրացնեն, էդ ո՞ւմ հաշվին կենեն, ընչի՞ հնարավոր չէ թոշակառուներինը նորմալ բարձրցնեն… Դրել են, յանի բան կենեն, 10 տոկոսով դրամով ավել թոշակ, խնդալու էլ է։ Որ թոշակը կստանանք ու խանութների պարտքերը չենք փակե, այլ կմեղմենք, ըդիկ հե՞չ: Գիտեք լավ ապրելու համա՞ր ենք խանութներից վերասյա ապրանք ու սնունդ վերցրե…»:
Շատերը դժգոհեցին, թե այդ ինչպե՞ս է, որ մեկը 30 տարի գործարանում դառը աշխատել է ու 35 հազար թոշակ է ստանում, իսկ մյուսը մաքուր, իր համար կաբինետում նստած է եղել ու 1 մլն դրամ պիտի ստանա. «Դատավորը թոշակի կերթա 700-800 հազար դրամով։ Մեզպեսներն էլ, որ քարը քարին են դրել, առողջությունները զավոդները թողել՝ կառնին 30.000 դրամ։ Ինչո՞վ ապրի հաշմանդամության կարգ ունեցող, հույսը դեղին մնացած, անգործ թոշակառուն»,- սրտնեղեց տարեցներից մեկը։
ՇՊՀ, լրագրության բաժին, 4-րդ կուրս
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: